## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. prosinca 1996.

### NN 66/1997 (30.6.1997.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. prosinca 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima

mirovinskog i invalidskog osiguranja ("Narodne novine", broj
20/97) i članka 6. točke 12. Statuta Republičkog fonda mirovinskog i invalidskog

osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog

osiguranja radnika Hrvatske, na sjednici održanoj 6. svibnja 1997. donosi

## ODLUKU

### O USKLAĐIVANJU MIROVINA, DOPLATKA ZA POMOĆ I NJEGU I NOVČANIH NAKNADA ZA

### TJELESNO OŠTEČENJE OD 1. PROSINCA 1996.

1. Mirovine i druga novčana primanja korisnika iz članak 2. i 4. Zakona
o ostvarivanju prava iz mirovinskog i invalidskog osiguranja pripadnika
bivše JNA ("Narodne novine", broj 96/93) i koje su povečane za
2,2% od 1. siječnja 1996. prema Odluci o usklađivanju mirovina i doplatka
za pomoć i njegu i novčanih naknada za tjelesno oštečenje od 1. siječnja
1996. za 5,2% od 1. svibnja 1996. prema odluci o usklađivanju mirovina,
doplatka za pomoć i njegu i novčanih naknada za tjelesno oštečenje od 1.
svibnja 1996. 1. srpnja 1996. za 0,7% od 1. srpnja 1996. prema odluci o
usklađivanju mirovina, doplatka za pomoć i njegu i novčanih naknada za
tjelesno oštečenje od 1. srpnja 1996. povečavaju se od 1. prosinca 1996.
za 6,5%.

2. Mirovine usklađene prema točki 1. ove odluke ne mogu iznositi više
od 3.803,12 kuna niti manje od 615,29 kuna.

3. Doplatak za pomoć i njegu i novčane naknade za tjelesno oštećenje,
usklađene po ovoj odluci, isplaćivati će se od 1. prosinca 1996. pripadaju
korisnicima tih prava u Republičkom fondu mirovinskoga i invalidskog osiguranja
radnika Hrvatske.

4. Kao osnovica za povećanje mirovina i drugih novčanih primanja, prema
ovoj Odluci, uzima se svota koja je korisnicima pripadala na dan 1. prosinca
1996.

5. Usklađivanje mirovina i drugih novčanih primanja, prema ovoj Odluci,
obavit će se po službenoj dužnosti, bez donošenja rješenja.

6. Ovom odlukom stavlja se van snage Odluka o usklađivanju mirovina,
doplatka za pomoć i njegu i novčanih naknada za tjelesno oštačenje od 1.
rujna 1996. ("Narodne novine", broj 82/96) i Odluka o usklađivanju
mirovina pripadnika bivše JNA od 1. prosinca 1996. ("Narodne novine",
broj 4/97).

7. Točka 6. ne odnosi se na zahtjeve za priznanje prava iz mirovinskog
i invalidskog osiguranja podnesene do 19. velječe 1997. tj. do stupanja
na snagu Zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskog i invalidskog
osiguranja ("Narodne novine", broj 20/97).

8. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/1903

Urbroj: 341-99-01/97-51

Zagreb, 6. svibnja 1997.

Predsjednik

Upravnog odbora Republičkog fonda

mirovinskog i invalidskog osiguranja

radnika Hrvatske

dr. sc. Đuro Njavro, v. r.

Odluka, NN 66/1997-1183